Virginia Imaz

Virginia Imaz QuijeraAbizena Imaz idaztea, euskal herritar horren aukera pertsonala da. Izan ere, Euskaltzaindiak, euskara baturako, Imatz onartu du deitura horren grafiatzat. Ikus Euskal Onomastikaren Datutegia. (Donostia, Gipuzkoa, 1962ko apirilaren 27a) pailazo profesionala da; Jose Carmelo Muñozekin batera, Oihulari Klown taldearen sortzailea. Antzerki zuzendari eta ipuin kontalari lanetan ere aritzen da.
 Bizitza 
Virginia Imaz Donostiako Egia auzoan jaio zen. Magisteritza eta hispaniar filologia ikasketak egin zituen. Herrietan haurren zein helduen irakasle aritu ondoren, ezaguna egin da egun antzerkigintzan garatu duen lanagatik.

 Ibilbide artistikoa 

Oihulari Klown antzerki taldea sortu zuen 1979an eta pailazo profesional bezala ari da 1988tik. Maskaren antzerkian lan egin du hark maisutzat hartzen dituen artista ezagunekin, besteak beste, Bataclowneko JB. Bonange, Anne-Marie Bernard eta Bertil Sylvanderekin. Norbere komikotasuna garatzeko hainbat eta hainbat ikastaro asko eman ditu. Zuzendari eta aholkulari lanetan aritu da ere 38 maskara ikuskizun baino gehiagotan eta 15 antzerki konpainia desberdinekin.

1998ko ekainetik 2000ko abendura Cirque du Soleil kanadiar taldearen La Nouba ikuskizunean aritu zen pertsona komiko gisa Kanadan eta Estatu Batuetan barrena.

Gaur egun irakasle ari da clown lanaren, antzerkiaren eta ipuin kontagintzaren arloetan. Ezaguna da clownclusiones delako performanceagatik, berezkotzat erregistratua duena, eta kongresu, enpresa bilkuretan eta abarretan erabiltzen duena bilkurak amaitzerakoan umorearen bidezko berreziketa emozionala bultzatzeko.

2017an Emakunde Saria jaso zuen "kontzientzia feminista duen ipuin kontalari eta pailazo bezala duen ibilbide luze eta ausartarengatik, eta emakume eta gizonen berdintasun eza ikustarazteko egindako lanarengatik". Epaimahaiaren aburuz, berdintasuna "ideien mundutik emozioen mundura" eramateko gai izatea da bere ekarpenik handienetariko bat.

 Lanak 

 Antzerkia (egile eta lankide) 

Haurrentzat

 Bigarren Printzesa
 Zu jaio zinen egunean
 Monstruoak bizi diren lekuan
 Alfonbra Majikoa

Gazteentzat

 Las mil y una noches
 El hilo de Ariadna
 Mari
 El portador de besos

Helduentzat

 Liburuak 
 Las abuelas y otros cuentos (2007).

 Sariak eta errekonozimenduak 

 2009an pregoilaria Gasteizko inauterietan.
 2017an Emakunde Saria

 Erreferentziak 

 Kanpo estekak 

 2018-Emakunde sariaren emate ekitaldi osoa (elebiduna) 
 2017-Virginia Imaz: Klownklusioak (Orain Gipuzkoa-Bideoa) 
 2014-Virginia Imaz: "Munduarekiko kezka guztiak kanporatzen ditugu antzerkiaren bitartez" (Goiena)

Kategoria:Donostiako aktoreak
Kategoria:Euskal Herriko pailazoak
Kategoria:Ipuin kontalariak
Kategoria:Emakume antzerki zuzendariak
Kategoria:Euskal Herriko emakume aktoreak
Kategoria:Emakunderen Berdintasunerako saridunak
Kategoria:Emakume umoregileak
Kategoria:Emakume pailazoak